0320.xml
شبقدر میں نامعلوم شدت پسندوں کی فائرنگ سے پولیو ورکر شدید زخمی
پشاور۔24 نومبر (اے پی پی )چارسدہ کی تحصیل شبقدر میں نامعلوم شدت پسندوں کی فائرنگ سے پولیو ورکر شدید زخمی ہوگیا۔ پولیس کے مطابق پیر کے روز پولیو ورکر ساجد خان ولد شاہ جہان اپنی ڈیوٹی کے دوران بی ایچ یو سے نکل رہا تھا کہ نامعلوم شرپسندجوکہ موٹرسائیکل پر سوار تھے ساجدخان پر فائرنگ کردی جس سے وہ شدید زخمی ہوگیا‘جسے فوری طورپر ہسپتال منتقل کردیاگیا جبکہ شرپسند موقع واردات سے فرار ہونے میں کامیاب ہوگئے‘ پولیس نے واقعہ کی رپورٹ درج کرتے ہوئے تحقیقات شروع کردی۔
APP
24.11.14
0320p.xml
شبقدر میں موٹر سائیکل سواروں کی فائرنگ ،پولیورضا کا ر زخمی ساجد کو تشویشناک حالت میں پشاور منتقل کر دیا گیا ،ملزمان کی گرفتاری کیلئے سرچ آپریشن
شبقدر(نمائندہ خصوصی ) شبقدر تھانہ خواجہ وس کے علاقہ منڈہ میں نا معلوم موٹر سائیکل سواروں کی فائرنگ سے پولیو رضاکار شدید زخمی ہو گیا، شبقدتھانہ سروکلی کے علاقہ منڈہ میں پولیو کے قطرے پلانے والے ٹیم پر نا معلوم مسلح افراد نے فائرنگ کی جس کے نتیجے میں ساجد ولد شاہ جہان خان ساکن میر زئی شدید زخمی ہو گیاجس کو فوری طور پر سول ہسپتال اور بعدازاں لیڈی ریڈنگ ہسپتال پشاور منتقل کر دیا گیا واقعہ کے بعد پولیس نے شبقد ر کے تمام داخلی اور خارجی راستوں کر چیکنگ سخت کر دی اور نا معلوم افراد کی گرفتاری کیلئے علاقے میں سرچ آپریشن شروع کر دیا علاقے میں پولیو مہم جاری رہی آخری اطلاعات آنے تک زخمی کی حالت تشویشناک بتائی جاتی ہے۔
daily_aaj
25.11.14